El projecte Sagunt Portes Endins porta el teatre al barri del Raval este cap de setmana
23 de novembre 2016

​![](/media/lysfimss/61_captura1.jpg)  
  

Els dies 25, 26 i 27 de novembre se celebraran les activitats de [Sagunt Portes Endins](https://www.facebook.com/events/1126727174079312/), un projecte artístic que aglutina teatre, música i activitats plàstiques. Esta experiència la inicia la companyia teatral Camí de Nora juntament amb l'Associació de Veïns del Raval i la col·laboració del departament de Cultura de l'Ajuntament de Sagunt.

Les tres activitats principals seran teatrals, amb la representació de les obres “St. Hedwig 16 th” el divendres, dissabte i diumenge a les 19h en el Espai Carrer Na Raseta, 14; “La Casa de Bernarda Alba” els mateixos dies a les 21h en el Espai Carrer Almenara, 2; i “Los Crímenes de la Pensión de Doña Emérita Cienfuegos”, també els dies 25 i 26 a les 23h i el 27 a les 17h en el Espai Carrer València, 64.

El diumenge 27 a les 12h es realitzarà el “Concert Nadalenc per a Tota la Família” en directe a càrrec de la cantant saguntina Sónnica Yepes. en el Espai Camí de Nora, situat en el carrer Bravo, 6.  

 ![](/media/4lielpae/61_captura2.jpg)  
  

Pel que fa a les arts plàstiques, els dies 26 i 27 de 10 a 12 hores es realitzarà l'activitat “Pintada de les Escales Ben Montel”, on els més xicotets podran pintar al seu gust este carrer del barri del Raval. A més, el dissabte de 12 a 13 hores es farà un taller de màscares en la Plaça del Salvador.

Finalment, del dia 25 al 27 es realitzaran a les 11h visites guiades teatralitzades a la Domus Atilia, en el carrer La Rosa, 14.

Les entrades per a les actuacions teatrals i musicals ja estan a la venda de 17h a 20h en l'Espai Camí de Nora, situat en el carrer Bravo, 6.

El regidor de Cultura, José Manuel Tarrazona, ha valorat positivament esta proposta, que troba **“molt satisfactòria, perquè trau als carrers del municipi iniciatives interessants en el terreny del teatre”.**  

*   [](http://www.facebook.com/sharer.php?u=https://aytosagunto.es/va/actualitat/el-projecte-sagunt-portes-endins-porta-el-teatre-al-barri-del-raval-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/el-projecte-sagunt-portes-endins-porta-el-teatre-al-barri-del-raval-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-sagunt-portes-endins-porta-el-teatre-al-barri-del-raval-este-cap-de-setmana/ "Linked In")
*   [](mailto:?body=https://aytosagunto.es/va/actualitat/el-projecte-sagunt-portes-endins-porta-el-teatre-al-barri-del-raval-este-cap-de-setmana/)